Aleksis Kiven elämän viimeiseen kirjeeseen tiivistyy voimien ja unelmien menettäminen – uutuusteos esittelee taidokkaasti jopa Suomen historiaa muuttaneita yksityiskirjeitä

Kirjevalikoiman alkuperäisversioita voi nyt nähdä ja kuulla Postimuseon näyttelyssä Tampereella.

Lapinlahden sairaalaan mielenterveydellisten ongelmien ja alkoholismin tähden suljettu Aleksis Kivi, 38, pyysi elämänsä viimeisessä kirjeessä toukokuussa 1871, että hänen olemassaolon tuki, turva ja ilo Charlotta Lönnqvist ei tulisi katsomaan häntä. Koska:

”Vaikutelmien paljous musertaisi minut.”